Ferðamálaráð lýsir áhyggjum af áhrifum hvalveiða á ferðaþjónustu og orðspor landsins Ferðamálaráð hefur sent iðnaðarráðherra , ráðherra ferðamála , yfirlýsingu þess efnis að ráðið taki undir þær áhyggjur sem Samtök ferðaþjónustunnar og fyrirtæki í Hvalaskoðunarsamtökum Íslands , hafa þegar lýst af fyrirhuguðum hvalveiðum Íslendinga . Í yfirlýsingunni segir einnig : „ Mikil vinna er framundan við að styrkja ímynd og orðspor landsins á erlendum vettvangi og er ekki síst horft til ferðaþjónustunnar í þeim efnum . Ferðamálaráð mælist til þess að ráðherra beiti sér fyrir því að ofangreindum sjónarmiðum verði mætt og að ríkir hagsmunir ferðaþjónustunnar vegi þungt í þeim ákvörðunum sem framundan eru í þessu efni “ . Einn fulltrúi í ráðinu lagði fram bókun þess efnis að hvalveiðar og hvalaskoðun geti farið saman og veiðarnar verði stundaðar í samræmi við ráðgjöf Hafrannsóknunarstofnunar . Frekari upplýsingar veitir Svanhildur Konráðsdóttir , formaður ferðamálaráðs í síma 693 936 .